เทศบาลตำบลนาวง

ประวัติ

เทศบาลตำบลนาวง เดิมเป็นสุขาภิบาลนาวง ได้รับการเปลี่ยนแปลงฐานะขึ้นเป็นเทศบาลตำบลนาวง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ.2542 เมื่อวันที่ 24 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 โดยกำหนดเขตเทศบาลดังนี้
ด้านเหนือ

     ตั้งแต่หลักเขตที่ 1 ซึ่งตั้งอยู่ในแนวเส้นตั้งฉากกับศูนย์กลางทางหลวงแผ่นดินหมายเลข 4 ตอน กระบี่ - ตรัง ไปทางทิศตะวันตกเฉียงเหนือ ระยะ  600 เมตร ตรงจุดที่อยู่ห่างจากจุดศูนย์กลางที่ถนนไปบ้านควนทำมัง บรรจบกับทางหลวงแผ่นดินหมายเลข 4 ตอนกระบี่ – ตรัง ไปทางทิศตะวันตกเฉียงใต้ ระยะ 100 เมตร
     จากหลักเขตที่ 2 เป็นขนานกับศูนย์กลางทางหลวงแผ่นดินหมายเลข 4 ตอน กระบี่ – ตรังระยะ600 เมตร ไปทางทิศตะวันออกเฉียงเหนือ ถึงหลักเขตที่ 2 ซึ่งตั้งอยู่ในแนวเส้นตั้งฉากกับศูนย์กลางทางหลวงแผ่นดินหมายเลข 4  ตอนกระบี่ – ตรัง ไปทางทิศเหนือระยะ 600 เมตร ตรงจุดที่อยู่ห่างจากจุดศูนย์กลางที่ถนนไปวัดเขาปินะ บรรจบกับทางหลวงแผ่นดินหมายเลข 4 ตอนกระบี่ – ตรัง ตามแนวทางหลวงแผ่นดินหมายเลข 4 ตอนกระบี่ – ตรัง ไปทางทิศตะวันออก ระยะ 100 เมตร
ด้านใต้

     จากหลักเขตที่ 4  เป็นเส้นตรงไปทางทิศตะวันตกเฉียงใต้ ผ่านถนนไปบ้านป่ากอถึงหลักเขตที่ 5 ซึ่งตั้งอยู่ตรงจุดที่ริมลำเหมืองส่งน้ำห้วยหยี ฝั่งตะวันตก บรรจบกับริมคลองบางกุ้งฝั่งเหนือ
     จากหลักเขตที่ 5 เป็นเส้นเลียบริมคลองบางกุ้ง ฝั่งเหนือ ไปทางทิศตะวันตกและเลียบแนวเส้นแบ่งเขตระหว่างตำบลนาวงกับตำบลบางกุ้งไปทางทิศตะวันตกเฉียงใต้ผ่านถนนไปบ้านควนทำมัง ถึงหลักเขตที่ 6 ซึ่งตั้งอยู่ในแนวเส้นตั้งฉากกับศูนย์กลางถนนไปบ้านควนทำมังไปทางทิศตะวันตกระยะ 100 เมตร ตรงจุดที่อยู่ห่างจากจุดศูนย์กลางที่ถนนไปบ้านควนทำมัง บรรจบกับทางหลวงแผ่นดินหมายเลข 4 ตอนกระบี่ – ตรัง ตามแนวถนนไปบ้านควนทำมังไปทางทิศใต้ ระยะ 1,300 เมตร
ด้านตะวันออก

     จากหลักเขตที่ 2 เป็นเส้นตั้งฉากกับศูนย์กลางทางหลวงแผ่นดินหมายเลข 4 ตอนกระบี่ – ตรัง ไปทางทิศใต้ถึงหลักเขตที่ 3 ซึ่งตั้งอยู่ริมทางหลวงแผ่นดินหมายเลข 4 ตอนกระบี่ – ตรัง ฟากเหนือตรงจุดที่อยู่ห่างจากจุดศูนย์กลางที่ถนนไปวัดเขาปินะ บรรจบกับทางหลวงแผ่นดินหมายเลข 4  ตอนกระบี่ – ตรัง ไปทางทิศตะวันออก ระยะ 100 เมตร
     จากหลักเขตที่ 3 เป็นเส้นขนานกับศูนย์กลางถนนไปวัดเขาปินะ และศูนย์กลางถนนไปบ้านป่ากอ ระยะ 100 เมตร ไปทางทิศใต้ ถึงหลักเขตที่ 4 ซึ่งตั้งอยู่ในแนวเส้นตั้งฉากกับศูนย์กลางถนนไปบ้านป่ากอไปทางทิศตะวันออก ระยะ 100 เมตร ตรงจุดที่อยู่ห่างจากจุดศูนย์กลางถนนไปบ้านป่ากอบรรจบกับถนนไปวัดเขาปินะตามแนวถนนไปบ้านป่ากอ ไปทางทิศตะวันออกเฉียงใต้ ระยะ 540 เมตร
ด้านตะวันตก

     จากหลักเขตที่ 6 เป็นเส้นขนานกับศูนย์กลางถนนไปบ้านควนทำมัง ระยะ 100 เมตรไปทางทิศเหนือ ผ่านทางหลวงแผ่นดินหมายเลข 4 ตอนกระบี่ – ตรัง ฟากเหนือตรงจุดที่อยู่ห่างจากจุดศูนย์กลางที่ถนนไปบ้านควนทำมัง บรรจบกับทางหลวงแผ่นดินหมายเลข 4 ตอนกระบี่ – ตรัง ตามแนวทางหลวงแผ่นดินหมายเลข 4 ตอนกระบี่ – ตรัง ไปทางทิศตะวันตกเฉียงใต้ ระยะ 100 เมตร จากหลักเขตที่ 7 เป็นเส้นตรงไปทางทิศตะวันตกเฉียงเหนือบรรจบกับหลักเขตที่ 1

ที่ตั้ง

เทศบาลตำบลนาวง ตั้งอยู่ เลขที่ 119 หมู่ที่ 5 ตำบลวังคีรี อำเภอห้วยยอด จังหวัดตรัง มีพื้นที่ 12.18 ตารางกิโลเมตร ครอบคลุมพื้นที่ตำบลนาวง ตำบลวังคีรี และ ตำบลบางกุ้ง

อาณาเขต

ทิศเหนือ มีอาณาเขตติดต่อกับหมู่ที่ 4 ตำบล บางดี หมู่ที่ 3 และหมู่ที่ 5 ตำบลบางกุ้ง
ทิศใต้ มีอาณาเขตติดต่อกับตำบลนาวง ซึ่งเป็นแนวคลองทั้งหมด
ทิศตะวันออก มีอาณาเขตติดต่อกับหมู่ที่ 4 ตำบลนาวง
ทิศตะวันตก มีอาณาเขตติดต่อกับหมู่ที่ 5 ตำบลบางกุ้ง

ภูมิประเทศ

สภาพพื้นที่ส่วนใหญ่เป็นที่ราบลุ่ม มีลักษณะเป็นห้วยหนองคลองบึง คลองที่สำคัญได้แก่ คลองบางกุ้ง

ภูมิอากาศ

ลักษณะภูมิอากาศเป็นแบบร้อนชื้น พื้นที่ได้รับอิทธิพลจากลมมรสุมตะวันตกเฉียงใต้ และลมมรสุมตะวันออก ทำให้ฝนตกชุกประมาณเดือน สิงหาคม – ธันวาคม ฤดูร้อนประมาณเดือน กุมภาพันธ์ – มิถุนายน อุณหภูมิเฉลี่ยอยู่ที่ประมาณ 25 – 34 องศาเซลเซียส